పోలాండ్
దేశ కేంద్ర మరియు ఉత్తర భూభాగం నార్త్ యూరోపియన్ మైదానంలో ఉంది. ఈ లోతట్టుల కంటే ఎగువన ప్లైస్టోసీన్ మంచు యుగంలో మరియు తరువాత ఏర్పడిన మొరైన్లు మరియు ఆనకట్టలు నిర్మించిన మోరైన్- సరస్సుల నాలుగు కొండ జిల్లాలతో కూడిన భౌగోళిక ప్రాంతం ఉంది. ఈ సరస్సు జిల్లాలు పోమేరనియన్ లేక్ డిస్ట్రిక్ట్, గ్రేటర్ పోలిష్ లేక్ డిస్ట్రిక్ట్, కష్బియన్ లేక్ డిస్ట్రిక్ట్ మరియు మస్యూరియన్ లేక్ డిస్ట్రిక్ట్ ఉన్నాయి. మస్యూరియన్ సరస్సు జిల్లా నాలుగు జిల్లాలలో అతి పెద్దది. ఇది అధికంగా ఎక్కువగా ఈశాన్య పోలాండ్ అంతటా విస్తరించింది. ఈ సరస్సు జిల్లాలు బాల్టిక్ రిడ్జ్లో భాగంగా ఉంది. బాల్టీ సముద్రపు దక్షిణ ఒడ్డున మోరైన్ బెల్ట్ వరుస ఉంది.
నార్తర్న్ ఐరోపా మైదానం దక్షిణ ప్రాంతాలు లుసాటియా సిలెసియా మరియు మాసోవియా ప్రాంతాల్లో ఉన్నాయి. ఇవి విస్తృత మంచు యుగ నదీ లోయలుగా గుర్తించబడ్డాయి. దక్షిణాది సుదేటిస్, క్రాకోవ్-క్జస్టోతోవా ఎత్తైనది, స్వీటోక్రజ్స్కీ పర్వతాలు మరియు కార్పాటియన్ పర్వతాలు బెస్కిడ్స్ సహా ఒక పర్వత ప్రాంతంగా ఉంది. పోలాండ్ దక్షిణసరిహద్దున కార్పతీయన్ల అత్యధిక ఎత్తైన భాగంలో టాట్రా పర్వతాలున్నాయి.
డెన్మార్క్
సముద్ర మట్టం 31 మీటర్ల (102 అడుగులు) సగటు ఎత్తు కలిగి ఉన్న దేశం తక్కువ ఎత్తుతో ఉంటుంది. 170.86 మీటర్లు (560.56 అడుగులు) వద్ద ఉన్న అత్యధిక సహజ స్థానం మొల్లెహొజ్. డెన్మార్క్ భూభాగంలోని గణనీయమైన భాగం రోలింగ్ మైదానాలు కలిగిఉండటంతో సముద్రతీరం ఇసుకతో ఉంటుంది. ఉత్తర జుట్లాండ్‌లో పెద్ద దిబ్బలు ఉంటాయి. ఒకప్పుడు విస్తృతంగా అరణ్యం ఉన్నప్పటికీ నేడు డెన్మార్క్ ఎక్కువగా వ్యవసాయ భూములను కలిగి ఉంటుంది. ఇక్కడ ఒక డజను లేదా నదులు ప్రవహిస్తుంటాయి. వీటిలో గుడెనా, ఒడెన్స్, స్కెజెర్న్, సుసా,విడా- (జర్మనీతో దాని దక్షిణ సరిహద్దు వెంట ప్రవహించే నది) అత్యంత ప్రాధాన్యత కలిగి ఉన్నాయి.
డెన్మార్క్ రాజ్యం రెండు వేర్వేరు భూభాగాలను కలిగి ఉంది. డెన్మార్క్‌ పశ్చిమంగా ఉన్న ప్రపంచంలో అతిపెద్ద ద్వీపం గ్రీన్లాండ్, ఉత్తర అట్లాంటిక్ మహాసముద్రంలో ఫారో ద్వీపాలు. ఈ భూభాగాలు డానిష్ రాజ్యంలో స్వయంప్రతిపత్తి కలిగిన ప్రాంతాలుగా ఉన్నాయి.